บลจ.ทิสโก้ส่งกองทุน6เดือนรับดอกเบี้ยขาขึ้น
บลจ. ทิสโก้&nbsp; ส่งกองทุนเปิด ทิสโก้ ตราสารหนี้โรลอัพ 8 ต่อเนื่อง&nbsp;&nbsp;เน้นลงทุนตราสารหนี้ในประเทศ ลงทุนระยะสั้น 6 เดือน เพิ่มโอกาสรับผลตอบแทนที่ดีในช่วงดอกเบี้ยขาขึ้น
22 มี.ค. 2554

บลจ. ทิสโก้  ส่งกองทุนเปิด ทิสโก้ ตราสารหนี้โรลอัพ 8 ต่อเนื่อง  เน้นลงทุนตราสารหนี้ในประเทศ ลงทุนระยะสั้น 6 เดือน เพิ่มโอกาสรับผลตอบแทนที่ดีในช่วงดอกเบี้ยขาขึ้น
นายธีรนาถ รุจิเมธาภาส กรรมการผู้จัดการ บลจ.ทิสโก้  เปิดเผยว่า บลจ.ทิสโก้ เตรียมเปิดเสนอขาย  กองทุนเปิด ทิสโก้ ตราสารหนี้โรลอัพ 8 เพื่อเป็นการเพิ่มโอกาสในการรับผลตอบแทนจากการลงทุนระยะสั้นในช่วงที่อัตราดอกเบี้ยในตลาดยังเป็นขาขึ้น โดยกองทุนดังกล่าวเป็นกองทุนรวมตราสารแห่งหนี้ที่ไม่กำหนดอายุโครงการ มูลค่าโครงการ 1,000 ล้านบาท โดยจะทำการเสนอขายทุกๆ 6 เดือน เสนอขายครั้งเดียววันที่ 23-30 มี.ค.2554 ผู้ที่สนใจสามารถจองซื้อขั้นต่ำ 20,000 บาท ได้ที่ธนาคารทิสโก้ ทุกสาขา  
กองทุนจะเน้นการลงทุนในระยะสั้น ที่ให้ผลตอบแทนสูงในภาวะทิศทางดอกเบี้ยอยู่ในช่วงขาขึ้น โดยจะนำเงินไปลงทุนในตราสารแห่งหนี้ที่เสนอขายทั้งในประเทศและต่างประเทศบางส่วน แต่สำหรับรอบการเสนอขายครั้งแรกนี้ จะลงทุนเฉพาะในประเทศเท่านั้น  เนื่องจากแนวโน้มเศรษฐกิจภายในประเทศมีการฟื้นตัวอย่างชัดเจน เชื่อว่าจะเป็นปัจจัยสำคัญที่จะช่วยสร้างผลตอบแทนให้กับนักลงทุนได้เป็นอย่างดี
“ทิศทางของเศรษฐกิจไทยในปีนี้ถือว่ามีสัญญาณการฟื้นที่สดใส  ประกอบกับทิศทางอัตราดอกเบี้ยในปีนี้ยังคงอยู่ในช่วงขาขึ้นอย่างต่อเนื่อง ดังนั้นการลงทุนที่เหมาะสมจึงน่าเป็นการลงทุนในระยะสั้น หรือประมาณ  6 เดือน  เพราะจะทำให้ไม่เกิดการเสียโอกาสที่จะได้รับผลตอบแทนที่จะสูงขึ้น”นายธีรนาถ กล่า